SUPER บวก 3 วันติด! วิ่งต่อเกือบ 2% นิวไฮรอบ 4 เดือน คาดเก็งกำไรรับแผนตั้ง IFF คืบหน้า
SUPER บวก 3 วันติด! วิ่งต่อเกือบ 2% นิวไฮรอบ 4 เดือน คาดเก็งกำไรรับแผนตั้ง IFF คืบหน้า ล่าสุด ณ เวลา 11.08 น. อยู่ที่ 1.23 บาท บวก 0.02 บาท หรือ 1.65% สูงสุดที่ 1.23 บาท ต่ำสุดที่ 1.19 บาท ด้วยมูลค่าซื้อขาย 158.84 ล้านบาท
3 พ.ค. 2561

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ล่าสุด ณ เวลา 11.08 น. อยู่ที่ 1.23 บาท บวก 0.02 บาท หรือ 1.65% สูงสุดที่ 1.23 บาท ต่ำสุดที่ 1.19 บาท ด้วยมูลค่าซื้อขาย 158.84 ล้านบาท

ทั้งนี้ ราคาหุ้น SUPER ปรับตัวขึ้นต่อเนื่อง 3 วันติด นับตั้งแต่ราคาหุ้นอยู่ที่ระดับ 1.07 บาท เมื่อวันที่ 27 เม.ย.61 และปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 1.25 บาท เมื่อวันที่ 5 ม.ค.61
ขณะที่ บล.ดีบีเอส วิคเคอร์ส (ประเทศไทย) ระบุในบทวิเคราะห์ว่า คาดจะมีการเก็งกำไร SUPER จากข่าวเตรียมนำโครงการโรงไฟฟ้าพลังงานแสงอาทิตย์ในประเทศ ขนาดกาลังการผลิต 118 เมกะวัตต์ มาจัดตั้งกองทุนรวมโครงสร้างพื้นฐานมูลค่า 9,000 ล้านบาท โดยมีธนาคารกรุงเทพ เป็นที่ปรึกษาทางการเงิน
โดยคาดยื่นแบบแสดงรายการข้อมูล (ไฟลิ่ง) ต่อสานักงานคณะกรรมการกากับหลักทรัพย์และตลาดหลักทรัพย์ (ก.ล.ต.) ในไตรมาส 2/61 และคาดว่าจะสามารถเริ่มเปิดซื้อขายในปีนี้ หวังได้เงินระดมทุนราว 9,000 ล้านบาท และจะมีผลตอบแทนของกองทุนราว 5.5-7.0% โดยหลังจากการจัดตั้งกองทุนแล้วเสร็จ บริษัทจะถือหุ้นในกองทุนราว 15%
ทั้งนี้เนื่องจากกรณีดังกล่าวจะช่วยหนุนกำไรเพิ่มขึ้น แต่ในระยะกลางถึงยาว บริษัทจะต้องมีการ COD โรงไฟฟ้าพลังงานแสงอาทิตย์มาเพิ่มเติม เนื่องจากกำไรจากการดำเนินงานจะลดลงหลังขายสินทรัพย์เข้า IFFs แล้ว